ᱵᱮᱱᱟᱯᱳᱞ

ᱵᱮᱱᱟᱯᱳᱞ ᱫᱚ ᱥᱤᱧᱚᱛ ᱨᱮᱱᱟᱜ ᱥᱤᱢᱟᱹ ᱥᱩᱨ ᱢᱤᱫ ᱱᱟᱜᱟᱨ ᱠᱟᱱᱟ ᱾ ᱵᱮᱱᱟᱯᱳᱞ ᱨᱮᱜᱮ ᱵᱟᱝᱞᱟᱫᱮᱥ ᱨᱮᱱᱟᱜ ᱢᱩᱬᱩᱛ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱲᱚᱠ ᱵᱚᱱᱫᱚᱨ ᱢᱮᱱᱟᱜᱼᱟ ᱾ ᱱᱚᱣᱟ ᱥᱚᱲᱚᱠ ᱵᱚᱱᱫᱚᱨ ᱫᱚ ᱵᱮᱱᱟᱯᱳᱞ ᱠᱟᱥᱴᱚᱢ ᱦᱟᱭᱩᱡᱽ ᱜᱮᱭ ᱛᱩᱱᱠᱷᱤ ᱛᱚᱞᱟᱥᱟ ᱾ ᱥᱚᱲᱚᱠ ᱵᱚᱱᱫᱚᱨ ᱨᱮᱱᱟᱜ ᱠᱟᱹᱢᱤ ᱠᱟᱹᱥᱱᱤ ᱢᱮᱫ ᱞᱩᱛᱩᱨᱟᱜ ᱟᱭ ᱵᱟᱝᱞᱟ ᱫᱮᱥ ᱥᱚᱲᱚᱠ ᱵᱚᱱᱫᱚᱨ ᱠᱟᱹᱢᱤᱭᱟᱹ ᱠᱚ ᱾ ᱵᱷᱟᱨᱚᱛ ᱵᱟᱝᱞᱟᱫᱮᱥ ᱥᱤᱢᱟᱹ ᱥᱩᱨ ᱵᱮᱱᱟᱯᱳᱞ ᱱᱟᱜᱟᱨ ᱫᱚ ᱡᱚᱥᱳᱨ ᱡᱤᱞᱟᱹ ᱨᱮᱭᱟᱜ ᱥᱟᱨᱥᱟ ᱩᱯᱚᱡᱤᱞᱟ ᱨᱮᱱᱟᱜ ᱢᱤᱫ ᱢᱤᱭᱩᱱᱤᱥᱮᱯᱟᱞᱤᱴᱤ ᱠᱟᱱᱟ ᱾

ᱵᱮᱱᱟᱯᱳᱞ ᱵᱟᱝᱞᱟᱫᱮᱥ ᱨᱮᱱᱟᱜ ᱯᱩᱭᱞᱩ ᱛᱷᱟᱨ ᱨᱮᱱᱟᱜ ᱢᱤᱫ ᱯᱳᱶᱴᱣᱨᱚᱥᱚᱵᱷᱟ ᱠᱟᱱᱟ ᱾ ᱱᱚᱣᱟ ᱯᱳᱣᱨᱚᱥᱚᱵᱷᱟ ᱨᱤᱱᱤᱡ ᱢᱮᱭᱚᱨ ᱫᱚ ᱟᱥᱨᱟᱯᱷᱩᱞ ᱟᱞᱚᱢ ᱞᱤᱴᱚᱱ ᱾ ᱵᱮᱱᱟᱯᱳᱞ ᱨᱮᱞ ᱥᱴᱮᱥᱟᱱ ᱛᱟᱞᱟ ᱛᱮᱜᱮ ᱵᱟᱝᱞᱟᱫᱮᱥ ᱥᱤᱧᱚᱛ ᱨᱮᱱᱟᱜ ᱨᱮᱞ ᱫᱚ ᱥᱮᱱ ᱦᱤᱡᱩᱜᱼᱟ ᱾ ᱵᱮᱱᱟᱯᱳᱞ ᱥᱤᱢᱟᱹ ᱯᱟᱨᱚᱢ ᱥᱤᱧᱚᱛ ᱨᱮᱱᱟᱜ ᱨᱮᱱᱟᱜ ᱴᱚᱴᱷᱟ ᱫᱚ ᱯᱮᱴᱨᱟᱯᱳᱞ ᱧᱩᱛᱩᱢ ᱛᱮᱠᱚ ᱴᱷᱤᱠᱟᱹᱭᱟ ᱾ ᱱᱚᱣᱟ ᱫᱚ ᱯᱚᱪᱷᱤᱢ ᱵᱟᱝᱞᱟ ᱵᱚᱱᱜᱟᱸ ᱢᱚᱦᱚᱠᱩᱢᱟᱨ ᱵᱷᱤᱛᱤᱨ ᱨᱮ ᱯᱟᱨᱟᱜ ᱠᱟᱱᱟ ᱾ ᱵᱮᱱᱟᱯᱳᱞ ᱠᱷᱚᱱ ᱯᱩᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱳᱞᱠᱟᱛᱟ ᱫᱚ ᱘᱐ ᱠᱤᱞᱚᱢᱤᱴᱟᱨ ᱡᱷᱟᱹᱞ ᱨᱮ ᱢᱮᱱᱟᱜᱼᱟ ᱾

ᱵᱟᱝᱞᱟᱫᱮᱥ ᱟᱨ ᱥᱤᱧᱚᱛ ᱛᱟᱞᱟ ᱨᱮ ᱵᱮᱯᱟᱨ ᱨᱮᱱᱟᱜ ᱢᱟᱨᱟᱝ ᱴᱷᱟᱸᱶ ᱞᱮᱠᱟᱛᱮ ᱵᱮᱱᱟᱯᱳᱞ ᱵᱚᱱᱫᱚᱨ ᱵᱮᱵᱷᱟᱨᱚᱜ ᱠᱟᱱᱟ ᱾ ᱱᱚᱣᱟ ᱫᱚ ᱵᱟᱝᱞᱟᱫᱮᱥ ᱨᱮᱱᱟᱜ ᱢᱩᱬᱩᱛ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱵᱮᱯᱟᱨ ᱥᱚᱲᱚᱠ ᱵᱚᱱᱫᱚᱨ ᱠᱟᱱᱟ ᱾ᱵᱮᱱᱟᱯᱳᱞ ᱠᱷᱚᱱ ᱘᱐ ᱠᱤᱞᱳᱢᱤᱴᱟᱨ ᱨᱮ ᱠᱚᱞᱠᱟᱛᱟ ᱾ ᱥᱤᱧᱚᱛ ᱠᱷᱚᱱ ᱦᱤᱡᱩᱜ ᱠᱟᱱ ᱡᱤᱱᱤᱥ ᱠᱚ ᱢᱩᱸᱫᱽ ᱨᱮ ᱙᱐% ᱜᱮ ᱱᱚᱣᱟ ᱥᱚᱲᱚᱠ ᱦᱚᱨ ᱛᱮ ᱵᱟᱝᱞᱟᱫᱮᱥ ᱨᱮ ᱵᱚᱞᱚᱱ ᱠᱟᱱᱟ ᱾ ᱑᱙᱙᱖-᱙᱗ ᱠᱟᱹᱣᱰᱤ ᱥᱮᱨᱢᱟ ᱨᱮ ᱱᱚᱸᱰᱮ ᱕᱐᱐ ᱠᱳᱴᱤ ᱴᱟᱠᱟ ᱨᱮᱱᱟᱜ ᱠᱟᱨᱵᱟᱨ ᱦᱩᱭ ᱞᱮᱱᱟ ᱾ ᱥᱮᱨᱢᱟ ᱯᱤᱪᱷᱤ ᱥᱚᱨᱠᱟᱨ ᱱᱚᱣᱟ ᱵᱮᱱᱟᱯᱳᱞ ᱵᱚᱱᱫᱚᱨ ᱠᱷᱚᱱ ᱑᱐ ᱜᱮᱞᱥᱟᱭ ᱠᱷᱚᱱ ᱦᱚᱸ ᱡᱟᱹᱥᱛᱤ ᱠᱟᱹᱣᱰᱤᱭ ᱟᱨᱡᱟᱣᱟ ᱾ ᱱᱚᱣᱟ ᱪᱷᱟᱰᱟ ᱠᱟᱛᱮ ᱵᱟᱝᱞᱟᱫᱮᱥ ᱠᱷᱚᱱ ᱥᱚᱲᱚᱠ ᱦᱚᱨ ᱛᱮ ᱦᱤᱡᱩᱜ ᱥᱮᱱᱚᱜ ᱡᱚᱥᱳᱨ-ᱵᱮᱱᱟᱯᱳᱞ-ᱵᱚᱱᱜᱟᱸ-ᱠᱚᱞᱠᱟᱛᱟ ᱜᱽᱨᱮᱱᱰᱴᱨᱟᱝ ᱨᱳᱰ ᱜᱮ ᱢᱩᱬᱩᱛ ᱦᱚᱨ ᱠᱟᱱᱟ ᱾ᱱᱚᱣᱟ ᱦᱚᱨ ᱛᱮ ᱫᱤᱱᱟᱹᱢ ᱥᱟᱭ ᱥᱟᱭ ᱥᱟᱸᱜᱷᱟᱨ ᱦᱚᱲ ᱠᱚ ᱦᱤᱡᱩᱜ ᱥᱮᱱᱚᱜᱼᱟ ᱾ ᱥᱮᱛᱟᱜ ᱘ ᱴᱟᱲᱟᱝ ᱠᱷᱚᱱ ᱠᱟᱹᱢᱤ ᱮᱦᱚᱵᱚᱜᱼᱟ᱾

ᱵᱟᱨᱦᱮ ᱡᱚᱱᱚᱲ

ᱥᱟᱹᱠᱷᱟᱹᱭᱟᱹᱛ